Elverum ligger i sørenden av Østerdalen som deles av elva Glåma. Kommunen består av mye skog, men det er også større flater og kulturlandskap med jordbruksområder i bygdene Heradsbygda og Jømna i sør og Hernes i nord. Dyrket areal er i stor grad lagt på elveavsetninger langs Glåma. Lenger øst er det mange flotte berg og store skogsområder med et rikt dyreliv som brukes som turområder og til jakt og fiske.